Id-Deċiżjoni Tal-Kummissjoni
tal-4 ta' Diċembru 1991
li temenda d-Deċiżjoni tal-Kunsill 82/734/KEE dwar il-lista ta' stabbilimenti fil-Konfederazzjoni Svizzera approvata għall-għanijiet ta' l-esportazzjoni ta' laħam frisk lejn il-Komunità
(92/2/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 72/462/KEE tat-12 ta' Diċembru 1972 dwar problemi tas-saħħa u veterinarji meta jiġu importati annimali tal-ifrat u laħam tal-majjali u laħam frisk minn pajjiżi terzi [1], kif l-aħħar amendat bid-Direttiva 91/47/KEE [2] u partikolarment Artikoli 4(1) u 18 (1) tagħha,
Wara li kkunsidrat id-Direttiva tal-Kunsill 77/96/KEE tal-21 ta' Diċembru dwar l-eżaminazzjoni għat- trichinae (trichinella spiralis) mal-importazzjoni minn pajjiżi terzi ta' laħam frisk minn majjali domestiċi [3], kif l-aħħar emendata bid-Direttiva 89/321/KEE [4], u partikolarment Artikolu 4 tagħha,
Billi l-proċedura li rid tiġi segwita biex jiġu emendati jew issupplementati l-listi ta' stabbilimenti approvati f'pajjiżi terzi għall-importazzjoni ta' laħam frisk fil-Komunità ġiet stabbilita fid-Deċiżjoni tal-Kummissjoni 90/13/KEE [5]
Billi lista ta' stabbilimenti fl-Isvizzera, approvati għall-esportazzjoni ta' laħam frisk lejn il-Komunità, ġiet stabbilita inizzjalment bid-Deċiżjoni tal-Kunsill 82/734/KEE [6] kif l-aħħar emendata bid-Deċiżjoni tal-Kummissjoni Ċ (91) 1060 tat-30 ta' Mejju 1991 [7];
Billi spezzjoni ta' rutina li saret bl-applikazzjoni ta' Artikolu 5 tad-Direttiva 72/462/KEE u ta' Artikolu 2(1) tad-Deċiżjoni tal-Kummissoni 80/15/KEE tal-21 ta' Diċembru 1979 dwar l-ispezzjonijiet fuq il-post li għandhom jitwettqu dwar l-importazzjoni tal-annimali tal-ifrat, majjali u laħam frisk minn pajjiżi li mhumiex membri, wriet li l-livell tas-saħħa u l-iġjene ta' xi stabbilimenti nbidel mill-aħħar spezzjoni;
Billi l-lista tal-istabbilimenti għandha, għalhekk tiġi emendata,
ADOTTAT DIN ID-DEĊIŻJONI
Artikolu 1
Anness tad-Deċiżjoni 82/734/KEE huwa mibdul mill-Anness ta' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, l-4 ta' Diċembru 1991.